EUROOPAN YHTEISÖJEN KOMISSIO 
Bryssel, 23.07.1997 
KOM(97) 406 lopull. 
Ehdotus 
NEUVOSTON ASETUKSEKSI (EY) 
lopullisen polkumyyntitullin käyttöön ottamisesta Thaimaasta, Filippiineiltä ja 
Meksikosta peräisin olevien sytytinkivellisten kaasukäyttöisten kertakäyttöisten 
taskusytyttimien tuonnissa annetun asetuksen (EY) N:o 423/97 muuttamisesta 
(komission esittämä) 

PERUSTELUT 
(1) Komission ehdotuksesta neuvosto otti asetuksella (EY) N:o 423/971 käyttöön 
lopullisen polkumyyntitullin muun muassa Filippiineiltä peräisin olevien CN-
koodiin ex 9613 10 00 kuuluvien sytytinkivellisten kaasukäyttöisten 
kertakäyttöisten taskusytyttimien tuonnissa. 
(2) Koska on vahvistettu, että komission tekemässä ehdotuksessa oli kirjoitusvirhe, 
jonka vuoksi Filippiiniläiselle tuottajalle/viejälle nimeltään Swedish Match 
Philippines Inc. määrättiin suuruudeltaan 17 prosenttia 13 prosentin sijasta oleva 
keskimääräinen alihinnoittelumarginaali ja samalla lopullinen polkumyyntitulli, 
komissio ehdottaa neuvostolle kyseisen virheen korjaamista. 
(3) Ottaen huomioon, että oikea tulli on alhaisempi kuin asianomaiselle yritykselle 
virheellisesti määrätty tulli, ehdotetaan myös, että korjauksen olisi oltava 
taannehtiva ja sitä olisi näin ollen sovellettava asetuksen (EY) N:o 423/97 
voimaantulopäivästä lukien. 
EYVLN:oL65, 6.3.1997, s. 1 
X 
NEUVOSTON ASETUS (EY) N:o 
annettu päivänä 1997, 
lopullisen polkumyyntitullin käyttöön ottamisesta Thaimaasta, Filippiineiltä ja 
Meksikosta peräisin olevien sytytinkivellisten kaasukäyttöisten kertakäyttöisten 
taskusytyttimien tuonnissa annetun asetuksen (EY) N:o 423/97 muuttamisesta 
EUROOPAN UNIONIN NEUVOSTO, joka 
ottaa huomioon Euroopan yhteisön perustamissopimuksen, 
ottaa huomioon polkumyynnillä muista kuin Euroopan yhteisön jäsenvaltioista 
tapahtuvalta tuonnilta suojautumisesta 22 päivänä joulukuuta 1995 annetun neuvoston 
asetuksen (EY) N:o 384/961 sellaisena, kuin se on muutettuna asetuksella (EY) N:o 
2331/962 ja erityisesti sen 9 artiklan 4 kohdan, 
ottaa huomioon komission ehdotuksen, jonka se on tehnyt kuultuaan neuvoa-antavaa 
komiteaa, 
sekä katsoo, että 
asetuksella (EY) N:o 423/97 on otettu käyttöön lopullinen polkumyyntitulli muun 
muassa Filippiineiltä peräisin olevien CN-koodiin ex 9613 10 00 kuuluvien 
sytytinkivellisten kaasukäyttöisten kertakäyttöisten taskusytyttimien tuonnissa, 
on todettu, että neuvoston hyväksymässä ehdotuksessa oli virhe, jonka vuoksi 
Filippiiniläiselle tuottajalle/viejälle nimeltään Swedish Match Philippines Inc. 
määrättiin suuruudeltaan 17 prosenttia 13 prosentin sijasta oleva keskimääräinen 
alihinnoittelumarginaali ja samalla lopullinen polkumyyntitulli, kun 13 prosenttia oli 
tutkimuksen yhteydessä määritetty alihinnoittelumarginaali ja perustana 
jäsenvaltioiden kuulemiselle neuvoa-antavassa komiteassa, 
'EYVLN:oL56,6.3.1996,s. 1 
2EYVLN:oL317,6.12.1996,s. 1 
EYVLN:oL65, 6.3.1997, s. I 
3 
viittausten alihinnoittelumarginaaliin Swedish Match Philippines, Inc -nimisen 
yrityksen osalta asetuksen (EY) N:o 423/97 johdanto-osan 82 kappaleen viimeisessä 
luetelmakohdassa ja johdanto-osan 89 kappaleen toisessa luetelmakohdassa pitäisi 
olla viittauksia 13 prosenttiin, 
asianomaisen yrityksen viennille tuotteille käyttöön otettu polkumyyntitulli tulisi sen 
vuoksi alentaa 17 prosentista 13 prosenttiin; tämän muutoksen olisi oltava taannehtiva 
ja sitä olisi sovellettava asetuksen (EY) N:o 423/97 voimaantulopäivästä lukien, 
ON ANTANUT TÄMÄN ASETUKSEN: 
/ artikla 
Korvataan asetuksen (EY) N:o 423/97 2 artiklan 2 kohdan b alakohta seuraavasti: 
"43,0 prosenttia Filippiineiltä peräisin olevassa tuonnissa (Taric-lisäkoodi 8900) 
lukuun ottamatta tuontia, jonka Swedish Match Philippines, Inc., Manila, on 
tuottanut ja myynyt yhteisöön vietäväksi, jolloin tulli on 13,0 prosenttia (Taric-
lisäkoodi 8938); " 
2 artikla 
Tämä asetus tulee voimaan sitä päivää seuraavana päivänä, jona se julkaistaan 
Euroopan yhteisöjen virallisessa lehdessä. 
Sitä sovelletaan 7 päivästä maaliskuuta 1997 lukien. 
Tämä asetus on kaikilta osiltaan velvoittava, ja sitä sovelletaan sellaisenaan kaikissa 
jäsenvaltioissa. 
Tehty 
Neuvoston puolesta 
Puheenjohtaja 
^ 
ISSN 1024-4492 
KOM(97) 406 lopullinen 
ASIAKIRJAT 
FI 02 11 12 
Luettelonumero : CB-CO-97-406-FI-C 
ISBN 92-78-23551-2 
Euroopan yhteisöjen virallisten julkaisujen toimisto 
L-2985 Luxemburg 
S"